Nariadenie Komisie (ES) č. 292/2001
z 12. februára 2001
o zatrieďovaní určitých tovarov do kombinovanej nomenklatúry
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku [1], naposledy zmenené a doplnené nariadením Komisie (ES) č. 2559/2000 [2], najmä na jeho článok 9,
keďže:
(1) S cieľom zabezpečiť jednotné používanie kombinovanej nomenklatúry pripojenej k uvedenému nariadeniu je nevyhnutné prijať opatrenia pre zatrieďovanie tovarov, o ktorých pojednáva príloha k tomuto nariadeniu.
(2) Nariadenie (EHS) č. 2658/87 stanovilo všeobecné pravidlá na interpretáciu kombinovanej nomenklatúry. Tieto pravidlá platia aj pre akúkoľvek inú nomenklatúru, ktorá z nej celkom alebo čiastočne vychádza alebo ktorá k nej pridáva akékoľvek ďalšie pododdelenie a ktorá je založená na osobitných ustanoveniach spoločenstva, s cieľom uplatňovania colných alebo iných opatrení týkajúcich sa obchodovania s tovarom.
(3) Podľa uvedených všeobecných pravidiel tovar, opísaný v stĺpci 1 tabuľky pripojenej k tomuto nariadeniu, sa musí zatriediť podľa číselných znakov KN označených v stĺpci 2, na základe odôvodnení stanovených v stĺpci 3.
(4) Je vhodné, aby záväzná informácia vydaná colnými orgánmi členských štátov v súvislosti so zatrieďovaním tovaru do kombinovanej nomenklatúry, ktorá nie je v súlade s ustanoveniami tohto nariadenia, mohla byť podľa ustanovení v článku 12 ods. 6 nariadenia Rady (EHS) č. 2913/92 z 12. októbra 1992, ktorým sa zavádza Colný kódex spoločenstva [3], naposledy zmeneného a doplneného nariadením Európskeho parlamentu a Rady (ES) č. 2700/2000 [4], uplatňovaná držiteľom počas obdobia troch mesiacov.
(5) Opatrenia upravené v tomto nariadení sú v súlade so stanoviskom Výboru pre Colný kódex,
PRIJALA TOTO NARIADENIE:
Článok 1
Tovary opísané v stĺpci 1 priloženej tabuľky sú zatriedené v rámci kombinovanej nomenklatúry podľa číselných znakov KN uvedených v stĺpci 2 uvedenej tabuľky.
Článok 2
Záväzné informácie o nomenklatúrnom zatriedení tovaru vydávané colnými orgánmi členských štátov, ktoré nie sú v súlade s ustanoveniami tohto nariadenia, sa môžu naďalej uplatňovať podľa ustanovení článku 12 ods. 6 nariadenia (EHS) č. 2913/92 počas obdobia troch mesiacov.
Článok 3
Toto nariadenie nadobúda účinnosť dvadsiaty deň po jeho uverejnení v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 12. februára 2001